Coordenadas: 45°24′0.564″N 75°44′45.246″O﻿ / ﻿45.40015667, -75.74590167

A **Canadian Bank Note Company** (**CBNC**) é unha compañía canadense dedicada á impresión de seguridade. Ten a súa sede en Otava, Ontario, e desde 1935 ten un contrato co Banco do Canadá para lle subministrar o papel moeda que pon en circulación.

A compañía ten tamén entre os seus clientes outras empresas de titularidade privada, así como diversos gobernos e entidades administrativas, bancos centrais e servizos postais de todo o mundo.

Ademais de billetes, a CBNC produce selos postais e documentos de seguridade como pasaportes, carnés de conducir, billetes de lotaría, documentos de identificación e outros.

Historia
--------

En 1897, a CBNC estableceuse como unha división da compañía estadounidense *American Bank Note Company* (actualmente *ABCorp*), con sede en Nova York.

En 1910 constituíuse como empresa independente e en 1973 a súa matriz, a *American Banknote Company*, vendeulle o 60 % ao empresario de Otava Charles Worthen.

A partir de 1976, Douglas Arends foi adquirindo o control total da compañía e desde entón ten a súa sede en Otava, Ontario.

En outubro de 2006, a compañía estadounidense *RR Donnelley* completou a adquisición do negocio de impresión financeira da CBNC, consistente na produción de documentación para as ofertas públicas iniciais.

No relativo ao seu negocio internacional, en 1982 a CBNC adquiriu unha nova planta en Ogdensburg, Nova York, para subministrar selos de correos ao Servizo Postal dos Estados Unidos. En 1991 acadou un importante contrato con Ucraína para a produción de papel moeda para ese país e o mesmo sucedeu en 2011 con Nova Zelandia. Ademais, desde 2014, a *Canadian Bank Note Company* é o principal provedor de pasaportes de lectura mecánica utilizados no grupo de países da Comunidade do Caribe (CARICOM), que serven para promover a facilidade dos desprazamentos dentro do Mercado e Economía Únicos do Caribe (CSME).

Galería
-------

Esta é unha mostra dalgúns dos produtos impresos pola *Canadian Bank Note Company*:

* Billete de 10 dólaresBanco de Montreal (1935).Billete de 10 dólares  
Banco de Montreal (1935).
* Billete de 10 dólaresDominion Bank (1935).Billete de 10 dólares  
*Dominion Bank* (1935).
* Selo de 5 cents.Xurxo VI (1950).Selo de 5 cents.  
Xurxo VI (1950).
* Selo de 5 cents.Isabel II (1953).Selo de 5 cents.  
Isabel II (1953).
* Selo ucraíno de 2 karbovanets.Selo ucraíno de 2 karbovanets.

Notas
-----

1. ↑  "Border Security". *Canadian Bank Note Company*.
2. ↑  "Driver & Vehicle Information". *Canadian Bank Note Company*.
3. ↑  "Lottery & Gaming". *Canadian Bank Note Company*.
4. ↑  "National Identification & Registry". *Canadian Bank Note Company*.
5. 1 2 3 4  Bagnall, J. (2016). "As time (and cash) goes by: A history of the Canadian Bank Note company". En *Ottawa Citizen*. 22 de xullo.
6. ↑  "Canada Bank Note sells division to US company". 21 de setembro de 2006. *PrintCan. Canada's Printing News Authority*.
7. ↑  "CBN crea una nueva serie de billetes para el Banco de Reserva de Nueva Zelanda". *Canadian Bank Note Company*.
8. ↑  "Canadian Bank Note Company assures highest passport quality". *Sknis.info*. 11 de decembro de 2014.
9. ↑  "Canadian firm to supply machine-readable passports to Guyana". En *Caribbean Net News*. 11 de decembro de 2006.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Canadian Bank Note Company Modificar a ligazón no Wikidata*** |

### Outros artigos

* Dólar canadense
* Real Casa da Moeda do Canadá

### Ligazóns externas

* Sitio web da *Canadian Bank Note Company*

* Portal:Canadá